*Приложение № 1 към Решение № 103 от 27.08.2025 година, Протокол №7, точка 13*

**НАРЕДБА**

**ЗА ОРГАНИЗАЦИЯ И УПРАВЛЕНИЕ НА ОБЩИНСКИТЕ ПАЗАРИ**

* *Приета с Решение №16 от 26.04.2006 г.*
* *Актуализирана с Решение №103 от 27.08.2025 г.*

**РАЗДЕЛ І**

**ОБЩИ РАЗПОРЕДБИ**

**Чл**.1. Тази Наредба регламентира дейността и специфичните правила за организация и управлението на общински пазари на територията на община Хитрино.

**Чл**.2. Наредбата цели създаването на :

1.Равноправни и изгодни условия за разгръщане на свободна стопанска инициатива на

производители и търговци и осъществяване на лоялна конкуренция между тях.

2.Оптимална организация на търговията на общинските пазари.

3.По-добър ред и законност на общинските пазари и осъществяване на ефикасен контрол по спазване нормативните актове на компетентните разпоредителни органи.

**Чл**.3.Под понятието “Общински пазари “ по смисъла на тази Наредба се разбира отреден по съответен ред терен с точно определени граници, съгласно одобрена схема, който се оборудва с необходимата материална база / маси / и където се извършва търговска дейност от физически и юридически лица със стоки за населението

**Чл**.4.Общинските пазари могат да бъдат универсални, специализирани, постоянни, сезонни, временни и др., в зависимост от възможностите на терена, изискванията за спазване на определени санитарно-хигиенни, технологични и други норми и съобразно нуждите на населението.

**РАЗДЕЛ ІІ**

**УПРАВЛЕНИЕ НА “ ОБЩИНСКИ ПАЗАРИ”**

**Чл.**5.Организацията и дейността на пазарите в Общината се осъществява от отдел “РРИД”.

1. Универсални пазари - за продажба на всички видове селскостопански произведения, преработена животинска продукция в хранителни стоки, с публични търгове за хранителни стоки, екзотични стоки /аквариум ни рибки,пойни птици,хамстери и др./.

2.Специализирани пазари;

а/ за продажба на живи домашни животни / едър и дребен рогат добитък /, птици дивеч и др;

б/ за търговия с неупотребявани и употребявани, но годни за ползване на стоки без забрана от Министерството на търговията и услугите;

3.Панаири за продажба на селскостопански произведения, хранителни и нехранителни стоки и други съпътстващи дейности, които се организират в определени дни на годината.

4.Събори по случай традиционни местни празници за продажба на хранителни и нехранителни стоки и други.

**Чл**.6. Със заповед кметът на Общината може да възложи стопанисването и управлението на някои общински пазари с временен характер и на други физически и юридически лица.

**Чл**.7.Отдел “РРИД” предоставя наличната материална база за ползване срещу заплащане от физически и юридически лица за осъществяване на търговска дейност по следния ред:

1/ Търговски маси се предоставят за ползване от отдел “РРИД” по ред и цени съгласно утвърден от Кмета на общината Правилник за вътрешния ред.

2/ Отдел “РРИД” изпълнява и следните функции:

1. Информира по подходящ начин лицата, осъществяващи търговска дейност, както и гражданите, за реда и специфичните изисквания съгласно Правилника за вътрешния ред на пазарите и прави в тази връзка конкретни и задължителни за изпълнение разпореждания.

2. Осигурява условия за екологичен, санитарен и ветеринарен контрол и други необходими условия в защита интересите на потребителя.

3 .Осигурява безопасни условия на труд на осъществяващите търговската дейност лица, както и безопасност на гражданите.

4. Организира поддържането на реда и чистотата на общинските пазари.

5. Определя работно време на пазарите, влизане на МПС в района на пазарите и др.

6. Работи в тясна връзка със специалистите от РИОКОЗ, ДВСК, РДВР и други органи, по отношение на спазването на нормативната уредба и прави съответните предложения.

7. Осъществява контрол, съгласно надлежния законов ред по спазване на нормативната уредба и Правилника за вътрешния ред на пазарите и осигурява безпрепятственото им функциониране

8. При установени нарушения прави задължителни за изпълнение разпореждания и налага санкции, съгласно предвидената наредба.

**РАЗДЕЛ ІІІ**

**РАЗКРИВАНЕ,МЕСТОНАХОЖДЕНИЕ И ОРГАНИЗАЦИЯ НА ПАЗАРНИ**

**ПЛОЩАДКИ**

**Чл**.8. 1. Разкриването на нови постоянно действащи пазари, определянето на тяхното местонахождение и специализация става с решение на Общинския съвет, след предварително проучване и установяване на необходимостта от тях и възможностите за тяхното изграждане.

2.Местонахождението и видът се определят в съответствие с териториално-градоустройствените, екологическите, санитарно-хигиенните и ветеринарни изисквания и нормативи, в изпълнение на нормативната уредба в страната.

3.Със заповед на кмета на Общината могат да се разкриват временни общински пазари по конкретен повод и с определено предназначение за срок не повече от една година

**Чл.**9./1/ Кметът на Общината утвърждава Правилника за вътрешния ред за пазарите който включва:

1. Предмета и обхвата на дейността на пазара ;
2. Реда за получаване право за ползване на място за продажба на пазара ;
3. Права и задължения на продавачите на стоки и услуги ;
4. Права и задължения на персонала на общинските пазари;
5. Санитарно-хигиенните и ветеринарните правила, относно доставката, съхранението за продажба стоки;
6. Правила за предлагане на екологически чиста продукция;
7. Времето за откриване и закриване на пазара;
8. Начина за разтоварването и подреждането на стоките;
9. Размера на таксите или цената за ползване на място и материално техническата база на пазара и заета площ;
10. Реда и начина за осъществяване на контрол по правилата за търгуване, ценообразуването, екологичните и санитарно-хигиенните изисквания;
11. Санкции при нарушаване на правилника;
12. Обществен контрол и защита на купувачите;
13. Защита на продавачите.

**Чл**.10 Продажбите се извършват по свободно определяеми цени, освен в случаите, когато по нормативен път, за някои стоки е предвиден друг ред за ценообразуване.

**Чл.**11 Таксите за общинските пазари могат да бъдат дневни и месечни.

**РАЗДЕЛ ІV**

**ЗАБРАНИТЕЛНИ РАЗПОРЕДБИ**

**Чл.**12 На общинските пазари се забранява:

1.Извършване на дейност в противоречие с нормативната уредба в страната и утвърдения Правилник за вътрешния ред.

2.Извършване на търговска дейност или услуги без надлежно оформен документ, доказващ правото на такива.

3.Продажба на стоки с недоказан произход или в нарушение на БДС, екологичните, санитарно-хигиенните и ветеринарни изисквания.

4.Предлагане на стоки и услуги с външен вид и опаковка ,наименование или други белези, заблуждаващи потребителите относно качеството и други съществени потребителски свойства.

5.Ползването за търговска дейност собствени на търговците преносими съоръжения /походни легла,сгъваеми маси и столове и др./, с изключение на специализирани такива за продажба, които се разполагат само с разрешение на отдел “РРИД” и на определеното от него място.

6. Забранява се извършването на търговска дейност извън установените граници на общински пазар-Хитрино.

**РАЗДЕЛ V**

**АДМИНИСТРАТИВНО - НАКАЗАТЕЛНИ РАЗПОРЕДБИ И КОНТРОЛ**

**Чл.**13*/допълн. с реш. №103 от 27.08.2025 г., Протокол №7, точка 13/* 1.За нарушаване разпоредбите на тази наредба се налагат глоби в размер от 200 лв. /102,26 евро до 500 лв./255,65 евро и възстановяване на нанесените щети, а при повторно нарушение, лицето се лишава от правото да упражнява определената дейност на територията на Общинските пазари за срок от 6 месеца до 2 години.

2. */допълн. с реш. №103 от 27.08.2025 г., Протокол №7, точка 13/* За измама на купувача чрез нестандартни мерки и теглилки или по друг начин се налага наказателна глоба 500/петстотин лева /лв./255,65 евро и лишаване от търговска дейност на територията на общинските пазари за срок от 2 години.

3.Не се разрешава наемането на маси, търговски площи и инвентар на територията на общинските пазари от лица, на които има съставени актове за нарушение по настоящата Наредба до плащане на наложената глоба.

4.Стоките,обект на нарушение по чл.12 т.3 и 4 и вещите, чрез които е извършено нарушението да бъдат конфискувани или унищожавани по надлежния законов ред, ако представляват опасност за здравето или живота на хората.

5. */допълн. с реш. №103 от 27.08.2025 г., Протокол №7, точка 13/* За нарушаване разпоредбите на чл. 12, т. 6 се налага глоба в размер от 20 лв./10,23 евро до 50 лв/25,56 евро

**Чл.**14 1.Нарушенията се констатират с актове от служители от отдел “РРИД” или упълномощени лица със заповед на кмета на Община Хитрино.

2.Наказателните постановления се издават от кмета на Общината.

3.Редът за съставяне на актове, възражението по тях , наказателните постановления и тяхното обжалване е според разпоредбите на Закона за административните нарушения и наказания.

**Чл.**15 Общественият контрол се осъществява от граждански организации, които подпомагат контролните органи при осъществяване на дейността им.

**РАЗДЕЛ VІ**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§** 1.Тази Наредба се издава на основание чл. 22 от закона за местното самоуправление и местната администрация / ДВ бр.77/1991 г./, приета с Решение № 16 по Протокол № 4 от 26.04.2006 год. на Общински съвет Хитрино.

**§** 2.Срокът на действие на настоящата Наредба е от влизането й в сила .до промяната и от Общинския съвет.

**§** 3.Длъжностните лица от отдел “РРИД” по тази Наредба да се снабдят с надлежно оформени служебни карти, с които да се легитимират, при изпълнение на служебните

задължения.

**§** 4.Контролът по прилагането на наредбата се упражнява от органите при общинска администрация.

Настоящата Наредба е актуализирана с Решение №103 от 27.08.2025 г., Протокол №7, точка 13.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**ГЮЛШАДЕ НАЗИФ:**

ПРОТОКОЛИСТ НА ОбС ХИТРИНО